OpenLLM-France/wikimedia huggingface dataset:
# Alejandro de la Sota Izagirre

Alejandro de la Sota Izagirre (zenbait kontakizunetan, bigarren deitura Eizagirre gisa aipatua; Castro Urdiales, 1881- 1963ko otsailaren 2a), Athletic Club-eko furbolari eta klubeko arduraduna izan zen. Jokalari gisa aurrelari izan zen, baina ez zuen asko jokatu (lau denboralditan, bost partidu eta bi gol), eta presidente gisa, klubeko 7.a izan zen, 1911 eta 1917 urteen artean.
De la Sota familia ospetsuan jaioa (aita Manuel de la Sota Llano, eta ama Francisca Izagirre Fernandez), Manuel de la Sota Aburtoren lehengusua zen.

## Palmaresa

* Espainiako Futbol Errege Kopa: 1902, 1903 eta 1904

## Erreferentziak

* 1 2 «Alejandro de la Sota | Jugador: Jugador | Athletic Club Website Oficial» www.athletic-club.eus (Noiz kontsultatua: 2021-03-23).
* ↑ «Persona - Sota Izaguirre, Alejandro de la» PARES (Noiz kontsultatua: 2021-03-23).
* ↑ «EL EXPOLIO A LA FAMILIA SOTA: ¿RESPONSABILIDADES POLÍTICAS O BOTÍN DE GUERRA?» Iñaki Anasagasti (Noiz kontsultatua: 2021-03-23).

## Kanpo estekak

* Datuak: Q56361137
# Alejandro de la Sota Martínez

    Artikulu hau arkitektoari buruzkoa da; beste esanahietarako, ikus «Alejandro de la Sota».
Alejandro de la Sota Martínez (Pontevedra, Galizia, 1913ko urriaren 20a - 1996ko otsailaren 14a) galiziar arkitektoa izan zen.
Espainiako Estatuko XX. mendeko arkitekturako maisu handienetako bat izan zen, arkitektura arrazionalista eta soil, purista baten ordezkaria.

## Biografia

Madrilen egin zituen ikasketak. 1956-1972 bitartean eskolak eman zituen Madrilgo Arkitekturako Goi Eskola Teknikoan.

## Obrak

Bere lanen artean aipagarriak dira eraikuntza zibil batzuk: Tarragonako Gobernu Zibila (1954-1957); Madrilgo Aurrezki Posta Kutxako kalkulu zentroa (1975); Leongo Posta eta Telekomunikazioen egoitza berria (1981); Zaragozako epaitegi berriak (1986). Aipagarriak ditu, halaber, eskola eta unibertsitate inguruko eraikuntzak: César Carlos ikasle egoitza (Madril, 1967); Sevillako Unibertsitateko ikasgelak (1972). Etxebizitzen alorrean egindako lanen artean, berriz, aipagarriak ditu, besteak beste, Miraflores de la Sierrako udalekua (Madril, 1957); etxebizitza sail bat Salamancan (1963); eta familia bakarreko zenbait etxebizitza: Varela (Collado Mediano, Madril, 1964); Guzmán (Santo Domingo, Madril, 1972); Domínguez (La Caeyra, Pontevedra, 1976). Azkenik bere obra ezagunena aipatu behar da: Maravillas eskolako gimnasioa (Madril, 1961).

## Kanpo loturak

* (Gaztelaniaz)(Ingelesez) Alejandro de la Sota Fundazioaren webgunea

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3321064
* Multimedia: Alejandro de la Sota / Q3321064
# Amieva (parrokia)

Amieva, Espainiako Asturias autonomia erkidegoko Amieva udalerrian dagoen parrokia bat da. 2017an 78 biztanle zituen.
* Datuak: Q470955
* Multimedia: Amieva, Amieva / Q470955
# Amieva

Amieva Asturiesko hego-ekialdean dagoen udalerria edo conceyua da, Orienteko eskualdean kokatutakoa.

## Parrokiak

* Amieva
* Mián
* Samartín
* San Román
* Sebarga

## Herriak

* Argolibiu
* Cirieñu
* La Vega Pervís
* Precendi
* Sames

## Demografia

Iturria: [ Instituto Nacional de Estadística de España]

## Ikus, gainera

* Europako Mendietako Parke Nazionala
* Asturiasko udalerrien zerrenda

## Erreferentziak

* ↑ Amieva udalerriko izen ofizialak onartzen dituen dekretua, Asturiasko Printzerriko Aldizkari Ofizialean argitaratua.
* ↑ http://www.ine.es/

## Kanpo estekak

* Datuak: Q470989
* Multimedia: Amieva / Q470989
# Abuztua Donostian Bandera

Abuztua Donostian Bandera edo Donostiako Aste Nagusiko Bandera Donostiako Aste Nagusiaren barnean egindako hainbat estropada dira.

## Gizonezkoen bandera

Gizonezkoetan, 1985eko abuztuaren 14an Donostian egindako estropada izan zen. 11 traineruk hartu zuten parte. Banderaz gain, bertoko traineruek Kontxako Banderarako sarrera lehiatu zuten, Ur-Kirolak garaile izanik.
| # | Taldea | Denbora |
| 1.a | Kaiku | 21:34:04 |
| 2.a | Ur-Kirolak | 21:42:40 |
| 3.a | Zierbena | 21:42:47 |
| 4.a | Arraun Lagunak | 22:04:95 |
| 5.a | San Pedro | 22:25:70 |
| 6.a | Iberia | 22:26:60 |
| 7.a | Getaria | 22:33:47 |
| 8.a | Castro | 22:40:29 |
| 9.a | Zarautz | 23:07:12 |
| 10.a | Fortuna | 23:57:61 |
| 11.a | Carasa | 25:17:78 |

## Emakumeen Bandera

Donostiako Aste Nagusiko emakumeen bandera edo Abuztua Donostian bandera 2017an jokatu zen lehen aldiz. Donostiarrak antolatzen du abuztuan, Urumea ibaiaren uretan. Donostiako jaien barnean kokaturik dago eta ez da inongo ligatarako puntuagarria, maila desberdinetako taldeek hartzen baitute parte.

## Kanpo estekak

* Datuak: Q3039076
# Abuztuaren 15eko bazkalondoa

Abuztuaren 15eko bazkalondoa Joxe Austin Arrietak 1979an kaleratutako eleberria izan zen, Gipuzkoako Aurrezki Kutxak argitaratua.
Bere lehendabiziko eleberri honek urte hartako Espainiako Kritika Saria euskarazko narratibari irabazi zuen.

## Sinopsia

Oharra: Atal honek istorio osoa edo amaiera argitzen du.
1965. urteko abuztuaren 15a da, Ama Birjina Abuztukoaren eguna. Donostiako alde zaharreko etxe batean familia bildu da bazkaltzeko: 16 urteko seminarista gaztea, bere gurasoak eta arrebak. Egun sargori horretako bazkalondoan kontu-kontari dabiltza senideak eta, bitartean, gazte protagonistaren bizitza ezagutuko dugu, memoriaren joan-etorriak aprobetxatuz.

## Erreferentziak

* ↑ Berasaluze, Gari. (2015-08-15). «Abuztuaren 15eko bazkalondoa» Berria.
* ↑ Sarasua, Asier. (2014/06/07). "Abuztuaren 15eko bazkalondoa" (Joxe Austin Arrieta, 1979). eibar.org.

## Kanpo estekak

* Datuak: Q23286472
# Adolph Zukor

Adolph Zukor, jaiotzez Adolph Cukor (Ricse, Tokaj, Austria-Hungariako Inperioa, 1873ko urtarrilaren 7a - Los Angeles, Kalifornia, AEB, 1976ko ekainaren 10a) Estatu Batuetako zinema-produktorea izan zen.

## Biografia

1905ean, Nickel Odeon izeneko zinema-aretoen sarea sortu zuen, eta atzerriko filmak banatu zituen Estatu Batuetan. Geroago, Paramount produkzio-etxearekin bat egin zuen, eta Paramounteko lehendakari izendatu zuten 1935ean. Hollywoodeko ekoizlerik ahaltsuenetako bat izan zen. Oroitzapen-liburu bat idatzi zuen: The public is never wrong.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q361208
* Multimedia: Adolph Zukor / Q361208
# Adolphe Brongniart

Adolphe-Théodore Brongniart (adɔlf teodɔːʁ bʁɔ̃ɲaːʁ ahoskatua; Paris, 1801eko urtarrilaren 14a - ib., 1876ko otsailaren 18a) frantziar botanikoa izan zen. Alexandre Brongniart geologoaren semea eta Alexandre-Théodore Brongniart arkitektoaren biloba zen.
Brongniarten lanak lehenengoak izan ziren gaur egungo eta desagertutako landareen arteko harremanak egiten eta horregatik paleobotanikaren aitatzat hartua da. Bere lanik handiena zentzu honetan Histoire des végétaix fossiles liburua da. 1827an polenaren garapena aztertzen zuen lehenengo artikulua publikatu zuen.
1824an Annales des Sciences Naturalles sortu zuen Jean Victoire Audouin eta Jean-Baptiste Dumasekin batera. Société botanique de France ere sortu zuen 1854an.
1841an Wollaston Domina eman zioten.
* Datuak: Q73990
* Multimedia: Adolphe Théodore Brongniart / Q73990
* Espezieak: Adolphe Brongniart
# Adolphe Daguenet

Adolphe Daguenet (Donibane Garazi, 1801eko uztailaren 9a - Baiona, 1886ko urriaren 16a) euskal herritar magistratu eta politikaria izan zen.

## Agintaldiak

* Pirinio Atlantikoetako diputatua (1836 – 1848 eta 1871 – 1876)
* Pirinio Atlantikoetako senataria (1876 – 1882)
* Donapaleuko Kantonamenduko Kontseilari Orokorra (1851 – 1886)
* Pirinio Atlantikoetako Kontseilu Orokorreko Presidentea (1870 – 1883)

## Erreferentziak

* ↑ Adolphe Robert & Gaston Cougny, ed. Adolphe Daguenet. in: Dictionnaire des parlementaires français..
* Datuak: Q2824802
# Adolphe Monticelli

Adolphe Joseph Thomas Monticelli (Marseilla, 1824lo urriaren 14a – ibidem, 1886ko ekainaren 29a) npresionisten aurreko belaunaldiko frantziar margolaria izan zen.
Marseillako Udal Diseinu Eskolako ikaslea izan zen 1842tik 1846ra eta Parisen jarraitu zituen ikasketak Paul Delarocherekin Arte Ederretako Eskolan. 1855ean Narcisse Virgilio Díaz ezagutu zuen eta elkarrekin askotan margotu zuten Fontainebleauko basoan.
Bakarkako estilo erromantikoa garatu zuen. Gorteko eszenak, izadi hilak, erretratuak eta gai orientalistak margotu zituen.
1870. urtean Marseillara itzuli zen eta han pobrezian bizi izan zen. 1860ko hamarkadan Paul Cézanne ezagutu zuen eta 1878 eta 1884 artean Aix eskualdeko paisaiak margotu zituzten elkarrekin.

## Iruditegia

* Autoerretratua
* Portrait de Madame Pascal, 1871
* Emakumeak lorategi batean, 1870
* Loreak loreontzi urdinean, c. 1875. Clark Art Institute
* Nahi duzun bezala
* Fete Champetre
* Izadi hila loreekin, 1874
* Izadi hila loreekin, 1875
* Itsas paisaia Marseillatik gertu, 1880, São Paulo arte museoa
* Scène de parc, femmes, enfants et chiens
* Izadi hila sardinekin eta irsas trikuekin, 1880–1882, Dallas Museum of Art
* Margolaria etxe bateko horman lanean, 1875

## Kanpo estekak

* Datuak: Q1152965
* Multimedia: Adolphe Joseph Thomas Monticelli / Q1152965
# Adolphe Quételet

Lambert Adolphe Jacques Quételet (Gante, Belgika, 1786ko otsailaren 7a - Brusela, Belgika, 1874ko otsailaren 17a) estatistikari, matematikari, astronomo eta naturalista belgikarra izan zen, demografia zientziaren aitzindaria.

## Ikus, gainera

* Quételet-en indizea (Gorputz-masaren indizea).
* Datuak: Q20012
* Multimedia: Adolphe Quetelet / Q20012
* Espezieak: Lambert Adolphe Jacques Quetelet
# Adolph Northen

Adolph Northen (Adolf Northen, Adolf Northern edo Adolph Northern gisa ere dokumentatua) (1828ko azaroaren 6 - 1876ko maiatzaren 28) margolari alemaniarra izan zen.
Münden-en jaio zen, Hanoverko Erresuman, eta Düsseldorfeko pintura-eskolako kide izan zen.
Batez ere gudu-eszenak eta, bereziki, gerra napoleonikoen gertakizunak irudikatuz igaro da Artearen Historiara. Northen-en lanik aipagarrienak hauek dira:
* Napoleonen erretreta Errusian, Napoleonen 1812ko Errusiaren inbasioaren porrota irudikatzen duena
* Prusiako erasoa Plancenoiten, Hiller, Ryssel eta Tippelskirchen dibisio prusiarrak erakutsiz Frantziako Guardia Inperial Gaztea garaituz, 1. Granadieren batailoiak eta 2. Chasseurak Waterlooko batailan.
Northen Düsseldorfen hil zen 48 urte zituela.

## Obrak

* Eraso prusiarra Plancenoiten, 1863.
* Ijito Karabana.
* Napoleonen erretreta Errusiatik.

## Erreferentziak

* ↑ Krafft p. 238
* ↑ Art.com Adolf Northern Gallery retrieved 6 July 2007
* ↑ Artnet Adolf Northen retrieved 6 July 2007
* 1 2 Champlin p. 353

## Bibliografia

* Champlin, John Denison Cywikipedia, 2005
* Krafft, Eva Maria IrakasleaDer Meister des 19. Jahrhunderts in der Hamburger Kunsthalle, 1969
* Artnet Adolf Northen, 2007ko uztailaren 6an berreskuratua

## Kanpo estekak

* Datuak: Q93708
* Multimedia: Adolf Northen / Q93708
# Al Butnan

Al Butnan Libiako muhafazatetako bat da. Bere hiriburua Tubruq da. 83.860 kilometro koadro ditu eta 116.106 biztanle zituen 2003an.

## Kanpo estekak

* Datuak: Q25931
# Al Erkiaga

Albert Victor Erkiaga (Boise, 1935eko abuztuaren 21a - ibidem, 2022ko irailaren 10a) euskal emigranteen semea, euskaltzalea eta euskal dantzen bultzatzailea Ameriketako Estatu Batuetan izan zen. North American Basque Organizations erakundearen lehen lehendakaria izan zen, 1973an. Oinkari dantza taldearen eta Biotzetik abesbatzaren kide sortzailea izan zen. Jaialdi bost urtetan behin ospatzen den festa erraldoiaren bultzatzailea izan zen.

## Biografia

Al Erquiaga 1935ean jaio zen Boisen. Aita Tomas Erquiaga ispastertarra, ama Anita Echevarria mallabiatarra ziren. Arreba Alice Erkiagakin batera euskal komunitateko parte hazi zen, Boisen eta Meridianen familia arrantxoan. Txikitandik ikasi zituen euskal dantza, kantu eta ohiturak. Adina heldutakoan, Erkiagak Juanita "Jay" Hormaechearen euskal dantza klaseetara joan zen. Geroago, 1960an, Euskal Herrira joan zen eta, ostean, berriro ere Boisen, Oinkari taldeko fundatzaileetako bat izan zen. 1973an, NABOren sorreran parte hartu eta federazioko lehenengo lehendakari hautatu zuten. 1986an, Biotzetik koralaren sortzaileetako bat izan zen. 1987an lehenengo Jaialdiren txanda heldu zen, 1990etik Diaspora osoan eta Estatu Batuetan barrena bost urtero euskal festa handi eta euskal kulturaren festagune eta erakuslehio nagusi izaten amaitu duen hitzordua. 87 urtez hil egin zen.
Center for Basque Studiesko kide zen Al Erkiaga.

## Erreferentziak

* ↑ https://www.cloverdalefuneralhome.com/tributes/Albert-Erquiaga
* ↑ https://dantzan.eus/albisteak/al-erkiaga-boise-oinkari

## Kanpo estekak

* Al Erkiagaren heriotzaren berri Euskalkultura webgunean.
* Datuak: Q114245192
# Al Batinah

Al Batinah (arabieraz: الباطن, Al Bāţinah) Omango eskualdetako bat da. Hiririk garrantzitsuena Sohar da. 2003an 653.505 biztanle zituen 12.500 kilometro koadrotan banatuta.
Eskualde honen barnean 12 wilayat daude, gehien dituen eskualdea: Sohar, Ar Rustaq, Shinas, Liwa, Saham, Al Khaburah, As Suwayq, Nakhal, Wadi Al Maawil, Al Awabi, Al Musanaah, Barka.

## Kanpo estekak

* Datuak: Q264245
* Multimedia: Al-Batinah Region, Oman / Q264245
# Al Daayen

Al Daayen (arabieraz: الضعاين‎; edo Az Zaayin; الظعاين) Qatarko zortzi udalerrietako (baladiyah) bat da. Hegoaldean urbanoagoa da (batez ere Lusail hiria), bestea landatarragoa izanda. Udalerriburua Umm Qarn da.

## Banaketa administratiboa

| Eremua | Herria(k) | Azalera (km²) | Biztanleria (2015) |
| 69 | Jabal Thuaileb Al Kharayej Lusail Al Egla Wadi Al Banat | 51,1 | 1.338 |
| 70 | Leabaib Al Ebb Jeryan Jenaihat Al Kheesa Rawdat Al Hamama Wadi Al Wasaah Al Sakhama Al Masrouhiya Wadi Lusail Lusail Umm Qarn Al Daayen | 239,1 | 53.001 |
| Udalerria | Udalerria | 290,2 | 54.339 |
Gainera, bere barnean honakoak ere badaude:
* Al Aaliya uhartea (arabieraz: جزيرة العالية‎)
* Al Rehayya (arabieraz: الرحية‎)
* Qaryat Al Lusail Al Shamaliya (arabieraz: قرية اللوسيل الشمالية‎)
* Tenbek (arabieraz: تنبك‎)

## Erreferentzia

* ↑ (Ingelesez) Ministry of Development Planning and Statistics. (2010). Qatar Development Atlas - Part 1. , 10 or..

## Kanpo estekak

* Datuak: Q310786
* Multimedia: Al Daayen / Q310786
# Al Capp

Alfred Gerald Caplin (New Haven, Connecticut, 1909ko irailaren 28a - South Hampton, New Hampshire, 1979ko azaroaren 5a) estatubatuar komikigilea izan zen.
1934an Li'l Abner komikia sortu zuen, eta 1977ra arte marrazten jarraitu zuen. Halaber, Abbie an' Slats (1937 – 45) eta Long Sam (1954) komikoak sortu zituen. Hasieran, AEBetako iparraldeko estatuetako hiri-esperientziak jorratu zituen bere komikietan. Li 'l Abner sortu zenetik, ordea, 43 urtez eragin handia izan zuen Estatu Batuetako hegoaldea ikusteko moduan.
* Datuak: Q2060191
* Multimedia: Al Capp / Q2060191
# Al Bayt estadioa

Al Bayt estadioa (arabieraz: استاد البيت‎), Qatarko Al Khor udalerrian dagoen futbol estadio bat da. 2019an ireki zen eta 60.000 ikusleentzako edukiera du. 2022ko Munduko Futbol Txapelketaren egoitzetako bat da.

## Kanpo estekak

* Datuak: Q1050220
* Multimedia: Al Bayt Stadium / Q1050220
# Al Buraimi (muhafazah)

Al Buraimi (arabieraz: البريمي‎, Al-Buraimī) Omango 11 gobernoratoetako (muhafazah) bat da. 2006 arte Ad Dhahirah eskualdearen parte zen. 67.963 kilometro koadroko eremua hartzen du, eta 72.917 biztanle zituen 2010ean. Hiririk garrantzitsuena Al Buraimi da.

## Barrutiak

Eskualde honen barnean 3 barruti (wilayat) daude:
* Al Buraimi
* Mahdah
* As Sunainah

## Kanpo estekak

* Datuak: Q852039
# Al Bayda' gobernantzia

Al Bayda' (arabieraz البيضاء) Yemengo 21 gobernantzietako bat da. Bere hiriburua Al Bayda' da. 9.270 km²ko azaleran 571.778 biztanle zituen 2004an.

## Kanpo estekak

* Datuak: Q221212
* Multimedia: Al Bayda' Governorate / Q221212
# Ana Ibáñez

Ana Ibáñez Llorente (Haro, Errioxa, 1981eko otsailaren 12a) errioxar kazetaria eta telebista aurkezlea da.

## Bizitza

1981eko otsailaren 12an Haron jaio, Ikus-entzunezko Komunikazioan lizentziaduna da Nafarroako Unibertsitatean. Horrez gain, Telebistako Kazetaritzan masterduna da Madrilgo Juan Carlos Erregea Unibertsitatean.

## Lan ibilbidea

1999an hasi zen kazetari-lanetan, hasieran irrati-esatari gisa, hainbat komunikabidetatik igaroz: Net 21 Radio Iruñean, Cadena SER, Radio Euskadi Bilbon, Radio Navarra – COPE eta Cadena 100.
2006an, RTVEko 24 orduko telebista-kanalean hasi zen lanean. Goizaldeko albistegia aurkeztu zuen (3:00etatik 7:00etara) 2006ko abenduaren 11tik 2010eko apirilera arte; sasoi hartan La noche en 24 horas telebista-saioa aurkeztu zuen Vicente Vallésekin batera, 2009ko irailetik 2010eko apirilera arte, alegia.
2010eko maiatzaren 17tik uztailaren 2ra La tarde en 24 horas aurkeztu zuen, Elena S. Sánchezekin batera. 2010eko [[irailaren 13][tik 2011ko abuztuaren 26ra, La tarde en 24 horas koaurkeztu zuen. 2011n ere kazetari egin zuen lan España en 24 horas saioa aurkeztuz.
2011ko irailaren 12tik 2012ko abuztuaren 17ra La mañana en 24 horas aurkeztu zuen, Ángeles Bravorekin batera.
2012ko irailaren 17tik 2013ko uztailaren 12ra, La noche en 24 horas aurkeztu zuen.
2013ko uztailean, Televisión Españolan egin ziren aldaketak ezagutarazi ziren. Aldaketa horien ondorioz, Ana Ibáñez La mañana en 24 horas saioko kide bihurtu zen eta bertan egon zen 2014ko abuztura arte.
2013ko irailaren eta 2015eko ekainaren artean Conversatorios elkarrizketa-saioa aurkeztu zuen Casa de Américako aretoetan ospe handiko latinoamerikar pertsonaiak elkarrizketatuz.
2014ko uztailean, beste aldaketa batzuk iragarri ziren TVEn, eta, horien ondoren, Telediario Matinal goizeko albistegia aurkezten jarri zuten, 2014ko irailaren 8tik 2017ko uztailaren 14ra arte Diego Losadarekin; desde el 4 de septiembre de 2017ko irailaren 4tik 2018ko uztailaren 6ra Jerónimo Fernándezekin; eta azkenik, 2018ko irailaren 3tik urriaren 23ra Inma Gómez-Loborekin.
2018ko azaroaren 5az geroztik España Directo saioa aurkezten du Diego Losada kazetariarekin batera. Halaber, 2019ko udan Maria Casadoren ordezkoa izan zen La mañana saioan.

## Sariak

* Iris saria (2013)

## Kanpo estekak

* Datuak: Q3314464
# Ana Gorroño

Ana Gorroño Arrizabalaga (Ea, 1954ko martxoaren 28a) bizkaitar mediku eta politikaria da.
Lanbidez kardiologoa, EAJren zerrendetan Espainiako Diputatuen Kongresuan egon zen lau urtez.

## Kanpo estekak

* Datuak: Q44212959
# Ana Habsburgokoa (1432-1462)

Ana Habsburgokoa edo Ana Bohemia eta Austriakoa (1432ko apirilaren 12a - 1462ko azaroaren 13a) Luxenburgoko dukesa zen jaiotzez eta Turingia eta Saxoniako landgravesa ezkontzaz. Alberto II.a Alemaniakoaren eta Elisabet Luxenburgokoaren alaba zen, Sigismundo Germaniako Erromatar Inperio Santukoaren alaba bakarra. Anaren anaia Ladislao Hilondokoa Bohemiako errege eta Hungariako errege izan zen. Bere ahizpa txikia Elisabet Habsburgokoa Hungriakoa Poloniako erregina ezkontidea eta Lituaniako dukesa handia izan zen.
1446ko ekainaren 2an Gilen Turingiakoarekin ezkondu zuten, Turingiako landgravea, Frederiko I.a Saxoniakoaren semea. Aneren eskubidez Gilen Luxenburgoko duke izan zen 1457tik aurrera, Aneren anaia Ladislao umerik gabe hil zenean. Bere lurrarekiko eskubidea Filipe III.a Borgoinakoak eskatu zituen.
1462ko azaroaren 13an hil zen, lurren inguruko gatazka hori konpondu aurretik. Bi alaba izan zituzten, euren artean Margarita Turingiakoa, Joanes II.a Brandenburgokoarekin ezkonduko zena eta Prusiako errege eta Alemaniako enperadore guztien arbasoa izango zena.
* Datuak: Q270234
* Multimedia: Anna of Austria, Margravine of Meissen / Q270234
# Ana Herrera

Ana Herrera Isasi (Iruñea, 1966) nafar kazetari eta politikaria da. Nafarroako Unibertsitatean Komunikazioan lizentziatua da eta Bartzelonako Unibertsitatean Kudeaketa eta Kultura Politiketan postgraduatua.
Lanean enpresa pribatuan hasi zen, erredaktore gisa "Navarra Hoy" egunkarian. Gero Nafarroako Gobernuko Kultura Saileko teknikari bilakatu zen.
2015eko uztailaren 23an Geroa Bai alderdiak proposatuta Nafarroako Gobernuko Kultura, Kirola eta Gazteriako sailburua izendatua izan zen.

## Erreferentziak

* ↑ www.navarra.es
* Datuak: Q25473818
# Adămuș

Adămuș Errumaniako udalerri bat da, Mureș konderrian. 4.993 biztanle ditu, 82,35 kilometro koadroko azaleran banatuta.

## Herriak

Udalerrian honako herriak daude:
Adămuș $^{(en)}$ Chinciuș $^{(en)}$ Cornești $^{(en)}$ Crăiești $^{(en)}$ Dâmbău $^{(en)}$ Herepea $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5056994
# Adıyaman

Adıyaman (antzinako grezieraz: Πέρρη; kurdueraz: Semsûr) Adıyaman probintziako barrutietako bat da eta era berean hiriburua. 1.582 km²ko azalera du eta bertan 178.538 biztanle bizi dira.

## Klima

Datu klimatikoak (Adıyaman (1960-2012)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 8.5 | 10.0 | 14.8 | 20.4 | 26.4 | 33.1 | 37.7 | 37.5 | 32.9 | 25.5 | 17.0 | 10.6 | 22.9 |
| Batez besteko tenperatura (ºC) | 4.5 | 5.7 | 9.9 | 15.0 | 20.6 | 26.8 | 31.0 | 30.5 | 25.7 | 18.9 | 11.6 | 6.5 | 17.2 |
| Batez besteko tenperatura minimoa (°C) | 1.2 | 2.1 | 5.4 | 9.8 | 14.2 | 19.6 | 23.6 | 23.2 | 18.8 | 13.5 | 7.4 | 3.2 | 11.8 |
| Pilatutako prezipitazioa (mm) | 133.9 | 102.8 | 89.6 | 66.0 | 40.4 | 7.4 | 1.0 | 0.7 | 5.1 | 44.5 | 75.6 | 140.3 | 707.3 |
| Euri egunak (≥ 1 mm) | 11.7 | 11.9 | 12.0 | 11.9 | 8.0 | 2.5 | 0.6 | 0.5 | 1.3 | 6.5 | 9.1 | 11.5 | 87.5 |
| Eguzki orduak | 130.2 | 131.6 | 186.0 | 225.0 | 303.8 | 363.0 | 390.6 | 365.8 | 306.0 | 232.5 | 168.0 | 130.2 | 2932.7 |
| Iturria: Devlet Meteoroloji İşleri Genel Müdürlüğü ||||||||||||||

## Erreferentziak

* ↑ MGM

## Kanpo estekak

* Datuak: Q168197
* Multimedia: Adıyaman / Q168197
# Aebutina

Aebutina Araneomorphae armiarma generoa da, Dictynidae familiakoa. Taxon monotipiko Aebutinaren generoaren espezie bakarra da. Brasil eta Ekuadorren aurkitzen dira.

## Erreferentziak

* ↑ Platnick, 2011: The world spider catalog 12.0 (American Museum of Natural History).

## Bibliografia

* Simon, 1892: Histoire naturelle des araignées. Paris, I. liburuki, 1-256 or.

## Ikus, gainera

* Zerrenda:Dictynidae espezieak

## Kanpo estekak

* (Ingelesez): Index to Organism Names.
* (Ingelesez): Nomenclator Zoologicus
* Datuak: Q18094087
* Espezieak: Aebutina
# Aebtissinwisch

Aebtissinwisch Alemaniako udalerria da. Schleswig-Holstein estatuan dago, [[Steinburg (barrutia)|Steinburg]] barrutian. 2014an 60 biztanle zituen 3,04 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q380485
* Multimedia: Aebtissinwisch / Q380485
# Ae (Dumfries eta Galloway)

Ae, Eskoziako udalerri bat da, Dumfries eta Galloway eremu administratiboan.

## Kanpo estekak

* Datuak: Q776829
* Multimedia: Ae, Dumfries and Galloway / Q776829
# Aeas

Greziar mitologian, Aeas edo Eas Tesaliako izen bereko ibaiaren jainkoa da.
Ozeanidatako bat zen, Ozeano eta Tetisen semeetako bat. Ovidioren arabera, bere anaia Peneotaz errukitu zen eta kontsolatu zuen, azken honen alaba, Dafne erramu bihurtu zutenean, Apolo jainkoaren jazarpenetik ihes egiteko.

## Kanpo estekak

* Datuak: Q5195604
# Adășeni

Adășeni Errumaniako udalerri bat da, Botoșani konderrian. 1.328 biztanle ditu, 34,37 kilometro koadroko azaleran banatuta.

## Herriak

Udalerrian honako herriak daude:
Adășeni $^{(en)}$ Zoițani $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q3653294
# Ae Bridgend

Ae Bridgend, Eskoziako etxalde bat da, Dumfries eta Galloway eremu administratiboan.

## Kanpo estekak

* Datuak: Q4687005
* Multimedia: Ae Bridgend / Q4687005